මම ඕමාන ක්‍රිකට් කණ්ඩායම බාර ගන්නකොට එයාල ස්ථානගත වෙලා හිටියේ කලාපයේ අනෙකුත් රටවල් අතර පස්වැනි කාණ්ඩයට අයත් රටක් ලෙසයි. දැන් අද එයාලා අන්තර්ජාතිකව ඩිවිෂන් ටු හෙවත් දෙවැනි පෙළ තත්ත්වයේ සිටින කණ්ඩායමක්. 2016 සහ මේ වසරේදි ටී-ටුවෙන්ට් ලෝක කුසලාන තරගාවලියට තේරුණා. විශේෂයෙන්ම මෙවර 2020 ටී ටුවෙන්ට් තරගාවලියේ කාල සටහන අනුව ඕමානය සිටින්නෙ ශ්‍රී ලංකාව ඇතුළත් කාණ්ඩයට. කොහොම වුණත් කෝවිඩ් වසංගතය නිසා මේ තරගාවලිය ඉදිරියට කල් ගිහින් තියෙන්නෙ. ලබන වසරේදී මේ තරගාවලිය ඉන්දියාවේ දී පැවැත් වෙනවා. ජාත්‍යන්තර ක්‍රිකට් කරළියේ එක්දින තරග සඳහත් ඕමානය සුදුසුකම් ලබා සිටිනවා. එම සුදුසුකම් ලැබීමත් එක්ක ඕමානයට එක්දින තරග 36 ක් ලැබී තිබෙනවා. දැනට 10ක් විතර ගහලා එයින් ඉදිරියෙන්ම සිටින්නෙ ඕමානයයි. එක්සත් අරාබි එමීර් රාජ්‍යය, නේපාලය, ස්කොට්ලන්තය, නැම්බියා, ඇමෙරිකාව යන රටවල් එම කාණ්ඩයට ඇතුළත්. ටෙස්ට් තත්ත්වයට පසුව තිබෙන රටවල් ලෙස ඒවා නම් කරන්න පුළුවනි. මෙම තරග 36 ගහලා ඉදිරියට ආවොත් 2023 ලෝක කුසලාන තරගාවලිය නියෝජනයට සුදුසුකම් ලබනවා.
එක්දින තරග 36 නිමකළ පසු ඕමානයට නියෝජනය කිරීමට ලැබෙන්නේ කුමන ලෝක කුසලානයද
2023